Ä Glarner, s isch äm Balz dr Suu,  chunt näärsche bis uf d Redagziuu:  Mä heig ä lätze Name gschribe;  drum wärdi etz majöörisch gchibe.  Mä seit a ds Balze Suu dä gschlacht,  mir heigeds ja nüd äxtra gmacht  und tögeds gääre richtig schtelle.  Das aber hätter glich nüd welle:  Er heigsi luut und klar beschwäärt;  etz  sigs verbii; dr Chropf sig gläärt.  «Ä schüüne Tag dä nuch im Faal!»  «Ja tanggä, bis zum neechschte Mal!»